Елімізде 68 млн-нан астам дәрілік зат қаптамасы таңбаланды – министр
DATE: 10:55, 12 Қараша 2024 | GMT +5
TITLE: Елімізде 68 млн-нан астам дәрілік зат қаптамасы таңбаланды – министр
URL: https://kaz.inform.kz/news/elmzde-68-mln-nan-astam-darlk-zat-kaptamasi-tanbalandi-ministr-d960da/
META: DATE: 10:55, 12 Қараша 2024 | GMT +5
TOTAL WORDS: 155
AUTHOR(S):
TEXT: «Қазіргі кезде Қазақстан Республикасында 6 891 дәрілік зат пен мен 13 мыңнан астам медициналық құралдар мен жабдықтар тіркелген. Елімізде дәрілік заттар мен медициналық мақсаттағы құралдарға зертханалық сараптама жасау бойынша 3 зертхана жұмыс істеп жатыр. Бұл зертханалар дәрінің сапасына, қауіпсіздігіне және тиімділігіне сараптама жүргізеді. Сараптама қорытындасы бойынша дәрі-дәрмектің қойылған талаптарға сәйкес келмеуіне байланысты жыл басынан бері нарыққа 145 дәрілік зат немесе берілген өтінімдердің 2, 6%-ы енгізілмеді», - деді А. Әлназарова. Осы орайда ол 2024 жылдың 1 шілдесінен бастап елімізде дәрілік заттарды таңбалау мен қадағалау енгізілгенін еске салды. Бұл өз кезегінде дәрі-дәрмектің заңсыз айналымын анықтап, олардың қолданысқа өтуіне бөгет болады. «Қазір 68 млннан астам дәрілік зат қаптамасы таңбаланып, оның 28, 5 млны айналымға енгізілді. Бұл жұмысқа отандық дәрі-дәрмек өндірушілер, тасымалдаушылар, жеке айналымдағы дәріханалар мен 1 784 медициналық ұйым қатысып отыр. Бұл өз кезегінде тегін медициналық көмектің кепілдік берілген көлемі мен міндетті әлеуметтік медициналық сақтандыру аясында дәрілік заттардың толық айналымын бақылауды қамтамасыз етуге мүмкіндік береді», - деді министр
